12/05/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Anuncio da data para o levantamento de actas previas á ocupación dos bens e dereitos afectados polas obras do itinerario peonil e ciclista na AC-960, nos concellos de Santiago e Boqueixón. Clave AC/16/087.06

Resolución do 3 de maio de 2017, do Servizo Provincial da Axencia Galega de Infraestruturas da Coruña, pola que se sinala a data para o levantamento de actas previas á ocupación dos bens e dereitos afectados polas obras: “Proxecto de construción do itinerario peonil e ciclista na AC-960, treitos: A Susana-polígono industrial (punto quilométrico 0+000-0+810) e polígono industrial-A Eirexe (punto quilométrico 1+170-2+250), nos concellos de Santiago de Compostela e Boqueixón (clave AC/16/087.06)”. O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 20 de xaneiro de 2017, a Axencia Galega de Infraestruturas resolveu aprobar o proxecto de construción do itinerario peonil e ciclista na AC-960, treitos: A Susana-polígono industrial (p. q. 0+000-0+810) e polígono industrial-A Eirexe (p. q. 1+170-2+250), de clave AC/16/087.06. Con data de 23 de febreiro de 2017 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de construción do itinerario peonil e ciclista na AC-960, treitos: A Susana-polígono industrial (punto quilométrico 0+000-0+810) e polígono industrial-A Eirexe (punto quilométrico 1+170-2+250), nos concellos de Santiago de Compostela e Boqueixón (clave AC/16/087.06), por Decreto 25/2017, publicado no Diario Oficial de Galicia de data de 10 de marzo de 2017. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta nos taboleiros de anuncios dos concellos de Santiago de Compostela e Boqueixón, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Lugar: Centro Sociocultural do Castiñeiriño “Agustín Bueno” (Rúa Virxe de Fátima s/n). Data: 27 de xuño de 2017, das nove horas trinta minutos ás nove horas corenta e cinco minutos. Lugar: Local Social de Sergude. Data: 27 de xuño de 2017, das dez horas corenta e cinco minutos ás doce horas trinta minutos. A relación de titulares cos bens e dereitos afectados, así como o plano parcelario correspondente estarán expostos nos concellos de Santiago de Compostela e de Boqueixón e no Servizo de Provincial da Axencia Galega de Infraestruturas da Coruña (r/ Vicente Ferrer nº 2, 8º andar, 15.071 A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas da Coruña, (r/ Eufronia Haddou Mandri nº 2, 8º andar, 15.071 A Coruña), as alegacións que estimen pertinentes ós efectos previstos na regulación referida. A Coruña, 3 de maio de 2017 O xefe do servizo Carmen Ignacia Lorena Andrea Compaz Raschke.